Vai, ko nusižvengei
„Vai, ko nusižvengei“ – daina, sukurta pagal Adomo Kerevičiaus (1908–1977) eilėraštį „Žirgeliui“. Eilėraštis išspausdintas 1933 m. spalio mėn. vaikų žurnale „Žvaigždutė“, pasirašytas Ad. Keraičio slapyvardžiu. Po maždaug penketo metų pagal jį sukurta daina tapo populiariausia iš skirtų Vilniaus perėmimui iš Lenkijos propaguoti. Kaip tautosakos kūrinys, ji gerokai pasikeitė, yra keletas jos variantų.